Curium(III)oksidi

Curium(III)oksidi tai curiumseskvioksidi Cm2O3 on aktinoidi curiumin epäorgaaninen yhdiste hapen kanssa. Se on yksi yleisimmistä curiumin yhdisteistä. Curium(III)oksidia voidaan valmistaa pelkistämällä curiumdioksidia CmO2 vedyllä 700–1 055 °C lämpötilassa, tai hajottamalla sitä 600 °C lämpötilassa ja alhaisessa paineessa. Yhdiste ei liukene veteen, mutta liukenee helposti epäorgaanisiin happoihin.

Curium(III)oksidi esiintyy kiderakenteeltaan kolmessa muodossa:

(a, b ja c ovat hilavakiot, Z on kaavayksiköiden määrä alkeiskopissa, tiheys on laskettu röntgenkuvista.)

Matalissa lämpötiloissa vallitseva kuutiollinen muoto on rakenteeltaan samankaltainen kuin mangaanin oksidilla Mn2O3. Se muuttuu vähitellen sen oman radioaktiivisuuden vaikutuksesta heksagonaaliseksi α-Cm2O3:ksi huoneenlämpötilassa. Kuutiollinen muoto muuttuu monokliiniseksi kuumennettaessa 800 °C. Myös heksagonaalisesta muodosta tapahtuu siirtymä monokliiniseen 500 °C lämpötilassa. Monokliininen 244Cm2O3 on huomattavan pysyvää; edes sen voimakas radioaktiivisuus ei vaikuta juurikaan kiderakenteeseen.

Lähteet

Aiheesta muualla 
PubChem: Curium(III) oxide 

Curiumyhdisteet
Oksidit